**Jani Väänänen** (s. 20. maaliskuuta 1980 Kuopio) on suomalainen entinen jääkiekkoilija, pelipaikaltaan oikea laitahyökkääjä. Hän osasi pelata myös keskellä. Väänänen pelasi urallaan SM-liigassa yhteensä 35 runkosarjaottelua tehopistein 2+2=4 ja hän voitti Suomenmestaruuden Turun Palloseurassa vuonna 1999. Väänästä pidettiin nuorena varsin lupaavana pelaajana, mutta hän ei sittemmin kuitenkaan tehnyt pidempää uraa SM-liigassa, vaan loi sen pääasiassa Mestiksessä.

Ura
---

### Seuraura

Väänänen on Kalevan Pallon kasvatti. Hän voitti kaudella 1995–1996 koko C-nuorten SM-sarjan piste- ja maalipörssin tehoilla 46+31=77. Väänänen voitti kauden päätteeksi C-nuorten Suomenmestaruuden. Kauden 1996–1997 päätteeksi hän voitti B-nuorten SM-hopeaa. Kaudeksi 1997–1998 17-vuotias Väänänen siirtyi Turun Palloseuran A-nuoriin. Hän voitti kauden päätteeksi A-nuorten Suomenmestaruuden. Kaudella 1998–1999 Väänänen oli 16 osumallaan joukkueen toiseksi paras maalintekijä Mika Suoraniemen ja Kimmo Hapon kanssa. Hän voitti kauden päätteeksi A-nuorten SM-pronssia. Väänänen debytoi kauden aikana myös TPS:n SM-liigajoukkueessa, jossa hän pelasi 21 runkosarjaottelua tehden kaksi maalia. Väänänen ei saanut peliaikaa pudotuspeleissä, mutta hän voitti riittävän runkosarjaottelumäärän turvin kauden päätteeksi Suomenmestaruuden.

Alkukauden 1999–2000 Väänänen pelasi suurimmaksi osaksi TPS:n A-nuorissa. Hän sai seuran SM-liigajoukkueessa tililleen neljä runkosarja- ja kaksi EHL-ottelua. Väänänen voitti EHL-pronssia. Kesken kauden hän siirtyi kuitenkin ensin I-divisioonajoukkue KJT:hen, josta Väänänen jatkoi viiden ottelun jälkeen loppukaudeksi saman sarjan TuToon. Hän teki kauden aikana I-divisioonassa yhteensä 24 runkosarjaottelussa tehot 10+6=16 ja kuudessa playoff-ottelussa 1+1=2. Kaudeksi 2000–2001 Väänänen siirtyi Mikkelin Jukureihin pelaamaan I-divisioonan tilalle perustettua Mestistä. Hän löi itsensä läpi kakkossarjatasolla ja voitti joukkueen sisäisen pistepörssin tehoilla 20+30=50, joilla Väänänen sijoittui koko Mestiksen pistepörssissä kolmanneksi. Hän voitti myös koko sarjan tehotilaston lukemalla +30. Väänänen valittiin kauden päätteeksi Mestiksen ensimmäiseen tähdistökentälliseen.

Kaudeksi 2001–2002 Väänänen siirtyi SM-liigajoukkue Porin Ässiin. Hän jäi joukkueessa kuitenkin pieneen rooliin ja pelasi kymmenen runkosarjaottelua ilman tehopisteitä, kunnes marraskuussa 2001 seura lainasi Väänäsen Timo Salosen hankinnan myötä loppukaudeksi kasvattajaseuraansa Kalevan Palloon, Mestikseen. Hän voitti kauden päätteeksi Mestis-pronssia. Väänänen jatkoi KalPassa myös kaudella 2002–2003. Hän oli kauden jälkeen pitkään ilman sopimusta, kunnes Väänänen siirtyi syyskuussa 2003 Suomi-sarjajoukkue Warkiksen vahvuuteen. Hän teki siellä kahdessa ottelussa peräti tehot 5+3=8, kunnes Väänänen palasi lokakuussa aluksi toistaiseksi voimassa olevalla sopimuksella Jukureihin. Hän jakoi 12 osumallaan joukkueen sisäisen maalipörssin kolmannen sijan Tomi Lindforsin kanssa. Väänänen voitti kauden päätteeksi Mestis-hopeaa. Väänänen jatkoi Jukureissa myös kauden 2004–2005.

Kesällä 2005 Väänänen haki pelipaikkaa ulkomailta ja hän oli siirtymässä kaudeksi 2005–2006 Valko-Venäjälle. Väänäsen siirto kuitenkin kariutui ja hän siirtyi jatkamaan Mestis-uraansa Jokipoikiin. Kolmen siellä vietetyn vuoden jälkeen Väänänen siirtyi kaudeksi 2008–2009 Savonlinnan Pallokerhon riveihin. Hän oli tehoilla 10+13=23 joukkueen kolmanneksi paras pistemies Kalle Konstin ja Jan-Mikael Järvisen kanssa.

Väänänen siirtyi kaudeksi 2009–2010 II-divisioonajoukkue Outokummun Kiekkoon. Hän voitti joukkueen sisäisen piste-, maali- ja syöttöpörssin tehoilla 31+39=70. Kesällä 2010 Väänänen haki kahden vuoden jälkeen try-outin kautta pelipaikkaa Jokipoikien Mestis-joukkueesta, mutta hän jäi kuitenkin ilman jatkosopimusta ja palasi kaudeksi 2010–2011 OoKoon joukkueeseen. Väänänen oli joukkueen paras pistemies, maalintekijä ja syöttäjä tehoilla 32+30=62. Hän sijoittui koko II-divisioonan maalipörssissä toiseksi edellään vain Urhon Antti Temonen ja jakoi pistepörssin neljännen sijan KieHan Petri Hellan kanssa. Pudotuspeleissä Väänänen oli OoKoon paras pistemies ja maalintekijä tehoilla 7+3=10. Kaudella 2011–2012 hän jatkoi II-divisioonapelejään Kontiolahden Kajastuksen joukkueessa. Väänänen toimi joukkueen varakapteenina. Hän oli tehoilla 17+34=51 Kajastuksen paras maalintekijä ja toiseksi paras pistemies Sami Puruskaisen jälkeen.

### Maajoukkueura

Väänänen pelasi alle 20-vuotiaiden MM-kilpailuissa vuosina 1999 ja 2000 sekä alle 18-vuotiaiden EM-kilpailuissa vuonna 1998, jolloin hän voitti hopeaa. Yhteensä Väänänen on pelannut 37 nuorten ja 55 poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1996–1997 | KalPa | A-SM | 9 | 2 | 3 | 5 | 2 | – | – | – | – | – |
| 1997–1998 | TPS | A-SM | 35 | 9 | 5 | 14 | 20 | 7 | 1 | 1 | 2 | 0 |  |  |  |  |  |  | U18-EM | 6 | 2 | 4 | 6 | 6 |
| 1998–1999 | TPS | A-SM | 27 | 16 | 11 | 27 | 8 | 4 | 0 | 2 | 2 | 2 |  |  |  |  |  |  | JMM | 5 | 1 | 0 | 1 | 0 |
|  | TPS | SM-liiga | 21 | 2 | 0 | 2 | 2 | – | – | – | – | – | Kanada-malja |
| 1999–2000 | TPS | A-SM | 15 | 5 | 11 | 16 | 14 | – | – | – | – | – |  |  |  |  |  |  | JMM | 7 | 3 | 2 | 5 | 2 |
|  | TPS | SM-liiga | 4 | 0 | 2 | 2 | 0 | – | – | – | – | – |
|  | KJT | I-divisioona | 5 | 0 | 0 | 0 | 2 | – | – | – | – | – |
|  | TuTo | I-divisioona | 19 | 10 | 6 | 16 | 6 | 6 | 1 | 1 | 2 | 0 |
| 2000–2001 | Jukurit | Mestis | 44 | 20 | 30 | 50 | 22 | 12 | 1 | 5 | 6 | 0 | Ykköstähdistö |
| 2001–2002 | Ässät | SM-liiga | 10 | 0 | 0 | 0 | 4 | – | – | – | – | – |
|  | KalPa | Mestis | 28 | 9 | 7 | 16 | 12 | 9 | 2 | 4 | 6 | 8 |
| 2002–2003 | KalPa | Mestis | 42 | 8 | 15 | 23 | 8 | 4 | 0 | 0 | 0 | 0 |
| 2003–2004 | Warkis | Suomi-sarja | 2 | 5 | 3 | 8 | 2 | – | – | – | – | – |
|  | Jukurit | Mestis | 40 | 12 | 10 | 22 | 18 | 13 | 2 | 1 | 3 | 4 |
| 2004–2005 | Jukurit | Mestis | 43 | 2 | 11 | 13 | 14 | 9 | 0 | 2 | 2 | 4 |
| 2005–2006 | Jokipojat | Mestis | 45 | 11 | 9 | 20 | 44 | 4 | 0 | 0 | 0 | 4 |
| 2006–2007 | Jokipojat | Mestis | 45 | 7 | 14 | 21 | 32 | 3 | 0 | 1 | 1 | 4 |
| 2007–2008 | Jokipojat | Mestis | 32 | 2 | 8 | 10 | 18 | 3 | 0 | 1 | 1 | 2 |
| 2008–2009 | SaPKo | Mestis | 44 | 10 | 13 | 23 | 28 | – | – | – | – | – |
| 2009–2010 | OoKoo | II-divisioona | 25 | 31 | 39 | 70 | 32 | 3 | 0 | 2 | 2 | 4 |
| 2010–2011 | OoKoo | II-divisioona | 23 | 32 | 30 | 62 | 20 | 5 | 7 | 3 | 10 | 2 |
| 2011–2012 | Kajastus | II-divisioona | 19 | 17 | 34 | 51 | 6 | – | – | – | – | – |
| 3 kautta | yhteensä | SM-liiga | 35 | 2 | 2 | 4 | 6 | – | – | – | – | – |
| 10 kautta | yhteensä | I-div./Mestis | 387 | 91 | 123 | 214 | 204 | 69 | 8 | 19 | 27 | 32 |

Lähteet
-------

* Jani Väänänen The Internet Hockey Databasessa (englanniksi)
* Jani Väänänen *Elite Prospects*. Everysport Media Group AB.  (englanniksi)

### Viitteet

1. 1 2 3 4  Jani Väänänen tuo potentiaalia hyökkäykseen *mehtimakelainen.net*.  4.7.2005. Karelia Viestintä Oy.  Arkistoitu 17.8.2017. Viitattu 17.8.2017.
2. ↑  Hirvonen, Ville: Lähes täydellinen fiasko *Jatkoaika.com*.  15.12.2008. Jatkoaika r.y. Viitattu 17.8.2017.
3. 1 2 3  Jokipojat vahvisti rivejään *Jatkoaika.com*.  5.7.2005. Jatkoaika r.y. Viitattu 17.8.2017.
4. 1 2 3 4 5 6 7  Jani Väänänen *Elite Prospects*. Everysport Media Group AB.  (englanniksi)
5. ↑  Jani Väänänen profile – Йани Вääнäнен Профиль *Eurohockey.com*. European Ice Hockey Online AB & eSports.cz s.r.o. Viitattu 17.8.2017. (englanniksi)
6. ↑  Ässien joukkue kasassa *Jatkoaika.com*.  3.5.2001. Jatkoaika r.y. Viitattu 17.8.2017.
7. ↑  Jani Väänänen Ässistä KalPaan *mtv.fi*.  29.11.2001. MTV Oy. Viitattu 17.8.2017.
8. ↑  WarKis sai nimekkäitä vahvistuksia Kuopiosta *Jatkoaika.com*.  20.9.2003. Jatkoaika r.y. Viitattu 17.8.2017.
9. ↑  Jani Väänänen Jukureihin *Jatkoaika.com*.  2.10.2003. Jatkoaika r.y. Viitattu 17.8.2017.
10. ↑  SaPKo solmi lisää sopimuksia *Jatkoaika.com*.  11.4.2008. Jatkoaika r.y. Viitattu 17.8.2017.
11. ↑  Jokipojat testaa viittä pelaajaa *Jatkoaika.com*.  7.6.2010. Jatkoaika r.y. Viitattu 17.8.2017.